जावा आभासी मशीन
जावा आभासी मशीन (Java Virtual Machine (JVM)) कम्प्यूटर साफ्टवेयर प्रोग्रामों एवं डेटा स्ट्रक्चरों का एक समुच्चय (समूह) है जो दूसरे कम्प्यूटर प्रोग्रामों एवं स्क्रिप्टों को चलाता है एवं इस प्रकार एक आभासी मशीन की तरह व्यवहार करता है। जावा आभासी मशीन का निवेश (इनपुट) जावा बाइटकोड (Java bytecode) कहलाता है जो माध्यमिक स्तर की कम्प्यूटर भाषा है (न उच्चस्तरीय भाषा, न मशीन भाषा)। यह भाषा स्टैक-आधारित, कपबिलिटी आर्किटेक्चर (stack-oriented, capability architecture) के इंस्ट्रक्शन सेट जसी है। सन माइक्रोसिस्टम्स का दावा है कि 4.5 बिलियन JVM-सक्षम युक्तियाँ प्रचलन में हैं।